Martin Blindheim

Martin Edvard Blindheim (født 2. februar 1916 i i Bindal i Nordland, død 16. april 2009 i Oslo) var en norsk kunsthistoriker med spesialfelt middelalderen.

Han vokste opp på Andøya og i Stavanger der han tok examen artium ved Kongsgård skole i 1935. Under den tyske okkupasjonen hadde han et tre års langt fangeopphold. Blindheim tok magistergrad i 1947 med avhandling om tidlig gotisk skulptur i Øst-Norge. Han arbeidet deretter noen år som konservator ved Norsk Folkemuseum til han ble ansatt som konservator ved Universitetets Oldsaksamlimg i 1960. Her hadde han ansvar for museets middelaldersamlinger.

I 1985 tok han doktorgraden med avhandlingen Graffiti in Norwegian Stave Churches.

Han var gift med arkeologen Charlotte Blindheim.

Referanser 

Norske kunsthistorikere
Norske museumsfolk
Personer fra Bindal kommune